Ռուսաստանի Դաշնության պահպանության դաշնային ծառայություն

**Ռուսաստանի Դաշնության պահպանության դաշնային ծառայություն** (), Ռուսաստանի Դաշնության գործադիր իշխանության դաշնային մարմին, հատուկ ծառայություն, որն իրականացնում է գործառույթներ՝ պետական քաղաքականության մշակման, նորմատիվ-իրավական կարգավորման, պետական պահպանության ոլորտում հսկողության և վերահսկողության, նախագահական, կառավարական, հատուկ կապի և տեղեկատվության այլ տեսակների ոլորտում, որոնք տրամադրվում են պետական իշխանության դաշնային մարմիններին, պետական իշխանության մարմիններին, Ռուսաստանի Դաշնության սուբյեկտներին  և պետական այլ մարմիններին։ Ռուսաստանի պահպանության դաշնային ծառայության հետ մեկտեղ, Ռուսաստանի անվտանգության դաշնային ծառայությունը և ԱՀԾ պատկանում են ուժերի ու միջոցների անվտանգության ապահովմանը, այսինքն՝ հատուկ ծառայություններին։  այն օժտված է օպերատիվ-հետախուզական գործունեություն վարելու  իրավունքով։ Ռուսաստանի պահպանության դաշնային ծառայությունում  նախատեսված է ռազմական և դաշնային քաղաքացիական պետծառայություն։ Օժտված է իրավաբանական անձի իրավական կարգավիճակով։ Պատկանում է պետական ռազմականացված կազմակերպություններին, որոնք իրավունք ունեն կրել մարտական հրաձգային և այլ զենք։

## Պատմություն
Ռուսաստանի Դաշնության պահպանության դաշնային ծառայությունը առաջ եղել է ԽՍՀՄ ՊԱԿ-ի  9-րդ վարչությունը, որը 1990 թվականի փետրվարին էր վերակազմավորվել է որպես ԽՍՀՄ ՊԱԿ-ի պահպանության ծառայություն։ 1991 թվականի օգոստոսին Պահպանության ծառայությունը դուրս է եկել ԽՍՀՄ ՊԱԿ-ի ենթակայությունից և վերափոխվել ԽՍՀՄ նախագահի աշխատակազմի պահպանության վարչությունում։ 

ՌՍՖՍՀ նախագահի կողմից  ստեղծվել է Սեփական անվտանգության ծառայություն,  1991 թվականի սեպտեմբերի 3-ին նրա պետ նշանակվեց Ալեքսանդր Կորժակովը, որին մեկշաբաթյա ժամկետում հանձնարարվել էր մշակել ծառայության կառուցվածքը և հաստիքները։

1991 թվականի վերջին ԽՍՀՄ նախագահի աշխատակազմին կից  պահպանության վարչությունը լուծարվել է և դրա հիման վրա ստեղծվել  ՌԽՖՍՀ պահպանության գլխավոր վարչությունը։ 

1994 թվականի հունվարին Ռուսաստանի պահպանության գլխավոր վարչությունը առաջին անգամ նշվեց գործադիր իշխանության դաշնային մարմինների ցանկում։

1996 թվականի մայիսի 27-ին դաշնային օրենքով սահմանված է, որ Ռուսաստանի Դաշնության պահպանության  դաշնային ծառայությունը  Ռուսաստանի Դաշնության պահպանության գլխավոր վարչության  իրավահաջորդը։ 1996 թվականի հունիսի 19-ին Ռուսաստանի նախագահի հրամանագրով, Ռուսաստանի Դաշնության պահպանության գլխավոր վարչությունը  վերանվանվել է  Ռուսաստանի Դաշնության դաշնային պահպանության ծառայություն։ Ծառայության ղեկավար է նշանակվել գեներալ-լեյտենանտ Յուրի Կրապիվինը։

Ռուսաստանի Դաշնության նախագահի  1996 թվականի  հուլիսի 2-ի № 1013 հրամանագրով Ռուսաստանի Դաշնության պահպանության դաշնային ծառայության կազմում  ընդգրկված էր Ռուսաստանի Դաշնության նախագահի անվտանգության ծառայությունը։

1996 թ. օգոստոսի 2-ին հաստատվել է Ռուսաստանի ՊԴԾ մասին կանոնադրությունը։

1996 թ. օգոստոսի 14-ին Ռուսաստանի Դաշնության պահպանության դաշնային ծառայությունը  վերանվանվեց Ռուսաստանի պահպանության դաշնային  ծառայության։

1996 թվականի  սեպտեմբերի 6-ին նախորդ անվանափոխությունը չեղյալ հայտարարվեց։

2000 թվականի մայիսի 18-ին  ծառայության ղեկավար նշանակվեց Եվգենի Մուրովը, 2001 թվականի նոյեմբերի 21-ից պաշտոնը կոչվում է տնօրեն։

2003 թվականին որոշ լուծարվող ստորաբաժանումների՝  Ռուսաստանի Դաշնության նախագահին կից կառավարական կապի և տեղեկատվության դաշնային գործակալության և Ռուսաստանի ՊԴԾ նախագահական կառավարման հետ  կազմավորվեց  Ռուսաստանի Դաշնության դաշնային ծառայության պահպանության  կապի և տեղեկատվության  հատուկ ծառայությունը։

2004 թվականի  օգոստոսի 7-ին ընդունվել է նոր կանոնակարգ Ռուսաստանի ՊԴԾ մասին, իսկ  Ռուսաստանի Դաշնության դաշնային ծառայության պահպանության  կապի և տեղեկատվության  հատուկ ծառայությունը ուղղակիորեն միացված  էր Ռուսաստանի ՊԴԾ կենտրոնական ապարատին որպես կառուցվածքային ստորաբաժանումներ։

2011 թվականի դեկտեմբերի 14-ին Ռուսաստանի Նախագահ Դմիտրի Մեդվեդևը  ՊԴԾ տնօրեն  Եվգենի Մուրովին հանձնեց  Դաշնային անվտանգության ծառայության դրոշը։ Ռուսաստանի ՊԴԾ դրոշին գրված էր. «Հայրենիք, նվիրվածություն ու պատիվ»։

ՊԴԾ  բյուջեյի բաց մասում 2017 թվականին հատկացվել է 552,4 մլն ռուբլի, մնացածը անցնում է փակ հոդվածներով։

Մարտին 2017 թվականի ծառայությունը  իրավունք ստացավ պետական կարիքների համար վերցնել հողամասերը  (որոնց կարելի է վերագրել ցանկացած օբյեկտ), հունիսին հնարավորություն ստեղծվեց սահմանափակել մայրուղիների շարժումը, անհատույց օգտագործել օդանավակայանները, ծովային և գետային նավահանգիստները և պաշտպանել պահպանվող  պաշտոնյաների տվյալները (որոնց հասնելու համար պետք է հենց օբյեկտի պահպանության կամ Պահպանության դաշնային ծառայության թույլտվությունը։  ՊԴԾ ղեկավար Նիկոլայ Կոնդրատյուկը իր գերատեսչության իրավասությունների ընդլայնումը  բացատրեց  բարդացված արտաքին քաղաքական իրավիճակի և չդադարեցվող  արմատական ուժերի փորձերով ազդել ներքաղաքական իրավիճակի վրա։

## Պետական պահպանության մարմինների կառուցվածքը
* Պահպանության դաշնային ծառայությունը 
* Ղեկավարություն (Տնօրեն, տեղակալներ)
* Նախագահի անվտանգության ծառայություն
* Պահպանական միջոցառումների ծառայություն
* Մոսկվայի Կրեմլի պարեկի ծառայություն
* Նախագահական գունդ
* Նախագահական նվագախումբ
* Հատուկ կապի և տեղեկատվության ծառայություն
* Ինժեներա-տեխնիկական ապահովման ծառայություն
* Տնտեսական ապահովման ծառայություն 
* Վարչական ծառայություն
* Պահպանության ծառայություն Հյուսիս-Արևմտյան դաշնային օկրուգում (ք. Սանկտ Պետերբուրգ)
* Պահպանության ծառայություն Կովկասում (ք. Սամարա)
* Պահպանության ծառայություն Ղրիմում (ք. Սիմֆերոպոլ)
* Կենտրոնական ենթակայության կառավարումներ
* Ռուսաստանի ՊԴԾ ստորաբաժանումներն, որոնք իրականացնում են  Ռուսաստանի պահպանության ոլորտում պետական օբյեկտների, համալիրների, բնակարանների, ամառանոցների և հյուրանոցների առանձին լիազորությունները
* Ռուսաստանի բարձրագույն պաշտոնատար անձանց պաշտոնական բնակարանների ցանկ 
* Դաշնային տարածքներում հատուկ կապի և տեղեկատվության կառավարում 
* Ֆեդերացիայի սուբյեկտներում  հատուկ կապի և տեղեկատվության կենտրոններ 
*  Հատուկ նշանակության կապի կենտրոններ 
ինչպես նաև
* կրթական և գիտահետազոտական հիմնարկներ, դաշնային միացյալ ձեռնարկություններ
* Ռուսաստանի ՊԴԾ ակադեմիա (ք. Օրյոլ)
* Հասարակայնության հետ կապերի կենտրոն

## Ուսումնական հաստատություններ
* Ռուսաստանի ՊԴԾ ակադեմիան պատրաստում է տեղեկատվական անվտանգության, հեռահաղորդակցության համակարգերի և ռադիոկապի մասնագետների, գտնվում է ք. Օրյոլում։
** մասնաճյուղ՝  Կառավարական կապի Վորոնեժի ինստիտուտ
*  ՊԴԾ ուսումնական կենտրոն (Կուպավնա, Մոսկվայի մարզ)
*  Ռուսաստանի ՊԴԾ ակադեմիայի  շրջանավարտների ակումբ

## Տվյալներ
Պաշտոնական տեղեկություններ ծառայության թվաքանակի  մասին գաղտնի է պահվում։ Սակայն 2016 թվականի սեպտեմբերին ՌԴ նախագահի անվտանգության ծառայության նախկին ղեկավար  Ալեքսանդր Կորժակովը պատմել է, որ անձնակազմը տարիների համեմատ զգալիորեն աճել  է, երբ նախագահի պաշտոնը զբաղեցրել է Բորիս Ելցինը՝ 13 000-ից մինչև մոտավորապես 50 000 մարդ։

## Ղեկավարներ
**Ռուսաստանի պահպանության գլխավոր վարչության պետ **
* Վլադիմիր Րեդկոբորոդի (1991 թ. - 1992թ. հունիս)
* Միխայիլ Բարսուկով (հունիսի 12, 1992 թ.- 1995 թ. հուլիսի 24-ին )
* Յուրի Կրապիվին (24 հուլիսի, 1995թ. - 20 հունիսի 1996 թ.)
**Ռուսաստանի ՊԴԾ ղեկավար**
* Յուրի Կրապիվին (1996թ. հունիսի 20 - 2000 թ. մայիսի 18)
**Ռուսաստանի ՊԴԾ տնօրեն**
* Եվգենի Մուրով (2000 թ. մայիսի 18 - 2016 թ. մայիսի 26)
* Դմիտրի Կոչնև ( 2016 թ. մայիսի 26-ից)

** Ռուսաստանի ՊԴԾ տնօրենի առաջին տեղակալ**
* Օլեգ Կլիմենտև (2015 թ.)

**Ռուսաստանի ՊԴԾ տնօրենի տեղակալները **
* Ալեքսեյ Միրոնով (2011 թ.),  կապի և տեղեկատվության հատուկ ծառայության ղեկավար
* Ալեքսեյ Ռուբեժնոյ, Ռուսաստանի Դաշնության նախագահի անվտանգության ծառայության պետ 
* Վիկտոր Տուլուպով
**Պարեկ՝ Մոսկվայի Կրեմլի պարեկային ծառայության ղեկավար  **
* Միխայիլ Բարսուկով (1991 թ. դեկտեմբերի 10 - 1995թ. հուլիսի 24)
* Սերգեյ Ստրիգին (1995 թ. հուլիսի 29 - 2004 թ. հունվար)
* գեներալ-լեյտենանտ Սերգեյ Խլեբնիկով (2004 թ. հունվարից)

## Ծանոթագրություններ

## Արտաքին հղումներ
* Պաշտոնական կայք
* ՊԴԾ մասին տեղեկատվություն  Agentura.Ru կայքում
* ՊԴԾ նախագահական գունդ

Կատեգորիա:1996 հիմնադրված կազմակերպություններ
Կատեգորիա:Անվտանգության և պաշտպանության ապահովման ծառայություններ
Կատեգորիա:Ռուսական հատուկ ծառայություններ
Կատեգորիա:Ռուսաստանի զինված ուժեր
Կատեգորիա:Ռուսաստանի պետական ծառայություններ